בס"ד. אלול תש"פ.

**סיכומי הסוגיות למסכת נדרים**.

**ב.**

**נדרי הקדש** – היינו שמקדיש לבדק הבית או למזבח. ויכול להקדיש רק את שלו.  
ונאסר לכל אדם.  
**נדרי איסור** – היינו שאוסר על עצמו דברים המותרים. ויכול לאסור גם נכסי חבירו עליו. ואסור רק על מי שנכלל בנדר.[[1]](#footnote-1)   
לדעת הר"ן המסכת שלנו עוסקת רק בנדרי איסור ואין כאן מקום הדיון על נדרי הקדש.

**התפסה** – היינו שתולה את הנדר בדבר אחר שאסור כבר ע"י נדר וכדומה.[[2]](#footnote-2)  
לדעת הר"ן בין בהתפסה ובין שלא בהתפסה הוא עיקר הנדר.[[3]](#footnote-3)

**כינויי נדרים** – כנדרים. וכגון שבמקום לומר קרבן, אמר קונם או קונח או קונס.[[4]](#footnote-4)  
**מקור הכינויים** - לריו"ח היינו לשונות נכרים. לר"ל הם לשונות שבדו חכמים.[[5]](#footnote-5)  
והנודר בכינוי חל הנדר מן התורה אף לר"ל.[[6]](#footnote-6)  
**הנודר בכל לשון** – נדרו נדר. ואף כשמקור הלשון משיבוש.[[7]](#footnote-7)

**כינויי חרמים** – כחרמים. וכגון חרק חרך חרף. לדעת הר"ן הנידון בחרמי איסור.[[8]](#footnote-8)   
**כינויי שבועות** – כשבועות. וכגון שבותה או שקוקה.[[9]](#footnote-9)  
**כינויי נזירות** – כנזירות. וכגון שאמר הריני נזיק, פזיח [או נזיח].

**ידות נדרים** – כנדרים, אע"פ שלא אמר את כל הלשון.  
וכגון שאמר "מודרני [או מופרשני או מרוחקני] ממך שאני[[10]](#footnote-10) אוכל [או טועם] לך".[[11]](#footnote-11)

**מנודה אני לך** – ר"ע חוכך בזה להחמיר.[[12]](#footnote-12)

**הנשבע בשם ה' או בכינוי** – חל גם אם לא הזכיר לשון שבועה או כינויה.[[13]](#footnote-13)  
**הנשבע בשמים ובארץ** – לא חל השבועה, גם להסוברים בסמוך דא"צ כלל שם או כינוי.

**הנשבע בלשון שבועה בלא הזכרת השם** – **לר"ת** מהני רק בנשבע מפי עצמו. והר"ן תמה עליו.[[14]](#footnote-14)  
**להראב"ד** חל האיסור, אבל אין לוקה.  
**להר"ן** לרחב"א לא חל, אבל קי"ל כרבנן דחל בכל השבועות, גם מפי אחרים וגם לעונש.

**המוציא אמן אחר שבועה** – כמוציא שבועה מפיו.[[15]](#footnote-15)  
ולכן בשבועת ביטוי, אע"ג דפטור במושבע מפי אחרים, אם ענה אמן חייב.

**ב:**

**נדרים** [וחרמים] – הוי איסור חפצא, שאוסר החפץ עליו.  
**שבועה** – הוי איסור גברא, שאוסר עצמו מן החפץ.  
**נזירות** – לא נתפרש בגמ' להדיא.[[16]](#footnote-16)

**הנשבע בלשון נדר[[17]](#footnote-17) או הנודר בלשון שבועה**[[18]](#footnote-18) - מחלוקת בירושלמי, ר"י ור"מ אוסרים ור"י מתיר.  
לדעת ר"ח והר"י מיגאש והרשב"א והר"ן לא חל.[[19]](#footnote-19)  
ולדעת הרמב"ן חל מדין ידות.

**האם דרך התנא לפרש את מה שפתח או את מה שסיים:**למסקנה אין בזה כללים.[[20]](#footnote-20)  
**ולגבי מתניתין דפתח בכינויים ופירש ידות** – **לתי' א'** הוא משום דאין כלל, וכנ"ל.  
**ולתי' ב'** להלן יש ליתן טעם שפתח בידות, **לריו"ח** פתח בכינויין דאורייתא[[21]](#footnote-21) ומפרש ידות דאתו מדרשא. **ולר"ל,** אם רוצים ליתן טעם, ע"כ יש לפתוח בידות ולחסר בראש הדברים.

**דינים צדדיים שבאו כאן בדרך אגב.**יש שמנים ופתילות דאין להדליק בהן נרות שבת.[[22]](#footnote-22)  
יש דברים שאין טומנין בהן אפילו בערב שבת.[[23]](#footnote-23)  
יש דברים שאין אשה יוצאה בהם בשבת לרה"ר.[[24]](#footnote-24)

יש נוחלין ומנחילין, כגון אב ובנו. ויש נוחלין ואין מנחילין, כגון הבן ואמו.  
יש מותרות לבעליהן ואסורות ליבמיהן, כגון אלמנה נשואה לכהן הדיוט ואחיו כה"ג.  
ויש אסורות לבעליהן ומותרות ליבמיהן, כגון אלמנה המאורסת[[25]](#footnote-25) לכה"ג ואחיו כהן הדיוט.  
יש מנחות הטעונות שמן ולבונה, כגון מנחת סלת, מחבת ומרחשת.  
ויש טעונות שמן ולא לבונה, כגון מנחת נסכים.  
יש מנחות הטעונות הגשה[[26]](#footnote-26) ולא תנופה, והיינו מנחת חוטא.  
ויש הטעונות תנופה[[27]](#footnote-27) ולא הגשה, כגון לוג שמן ואשם דמצורע, וביכורים.

יש בכור לנחלה לירש פי שנים ולא לכהן דהיינו דא"צ פדיון, כשהוא ראשון לאביו ולא לאמו.[[28]](#footnote-28)  
ויש בכור לכהן ולא לנחלה, כשהוא ראשון לאמו ולא לאביו.   
יש דברים שאין בהמה יוצאת בהן בשבת.

**ג.**

**כינויין** – מחלוקת ריו"ח ור"ל, הובאה לעיל בדף ב' עמ' א'.  
**כינויי נדרים ונזירות** – כנדרים ונזירות וכנ"ל.

**העובר על נדרי איסור** – עובר בבל יחל. **המאחר נדרי קרבן** – עובר בבל תאחר.[[29]](#footnote-29)  
**העובר על נזירותו** – מלבד האיסורים המפורטים בו, עובר בבל יחל.  
**המעכב את חלות הנזירות** – עובר בבל תאחר, עי' להלן בגמרא כמה אופנים.  
**הבת שנדרה או נזרה** – האב מיפר. **האשה שנדרה או נזרה** - הבעל מיפר.[[30]](#footnote-30)

**"לנדור נדר"** – יש לדורשו רק למ"ד לא דיברה תורה כלשון בני אדם.[[31]](#footnote-31)  
**"נזיר להזיר"** – ניתן לידרש לכולי עלמא.[[32]](#footnote-32)

**מילתא דאתיא בק"ו, וכן מגז"ש** – מפורש בש"ס דטרח וכתב ליה קרא.  
**מילתא דאתיא בהיקש** – להר"ן אמרי' טרח וכתב ליה קרא אי ליכא למידרש את הקרא.

**ג:**

**הריני נזיר היום הריני נזיר היום** – י"א דחלה הנזירות השניה וי"א דאין חלה.[[33]](#footnote-33)  
**הרי עלי שתי נזירות** – מונה ששים יום לכו"ע.[[34]](#footnote-34)  
**נדר שהותר מקצתו** – הותר כולו.

**הוצאת הדינים הנ"ל מהמקראות:**

**להספרי** דיברה תורה כלשון בני אדם, ולא ילפינן מלנדור נדר,   
וילפי' ידות נזירות מנזיר להזיר, וידות נדרים מהיקישא,   
וסבירא להאי תנא דאין נזירות חלה על נזירות.[[35]](#footnote-35) או דיליף לה מלשון להזיר במקום ליזור, וככל היוצא, לנדר שהותר מקצתו הותר כולו.

**ולמערבא** [למ"ד דיברה, אבל לא הספרי] ילפי' ידות מככל היוצא, [וגם הותר מקצתו], ואייתר נזיר להזיר לנזירות חלה על נזירות.[[36]](#footnote-36)

**ולמ"ד לא דיברה**, ילפי' ידות נדרים מלנדור נדר, וידות נזירות מהיקישא, ונזיר להזיר דנזירות חלה על נזירות. וככל היוצא להותר מקצתו.

**בל יחל דנדר** – באומר ככר זו אוכלה, ולא אכל.[[37]](#footnote-37)  
**בל יחל דנזירות** – דאמר הריני נזיר ואכל ענבים או שתה יין, ועובר בבל יחל מלבד איסורי נזיר.[[38]](#footnote-38)  
**נדר מענבים ואכלם** **או מיין ושתה** – אינו עובר בלאו הנאמר בנזיר.[[39]](#footnote-39)

**בל תאחר דנדר** – היינו שאמר הרי עלי להביא קרבן, ועובר אם איחר ג' רגלים.  
**אמר הרי עלי להביא קרבן מיד** - עובר בל תאחר מיד.[[40]](#footnote-40)

**הריני נזיר** – חל מיד ולא שייך בל תאחר.  
**הרי עלי להיות נזיר** – לדעת הר"ן חל מיד ולא שייך בל תאחר.  
**הריני נזיר לכשארצה** – לא חל עד שירצה, ואינו עובר בבל תאחר.[[41]](#footnote-41)  
**לא איפטר מן העולם עד שאהא נזיר** – לא חל עד שיקבל, ועובר לרבא בבל תאחר מיד.[[42]](#footnote-42)  
**קודם שיעברו ב' שנים אהא נזיר** – להר"ן עובר בל תאחר בג' רגלים.

**כהן שאמר לאשתו ה"ז גיטך שעה קודם מיתתי** - אסורה מספק לאכול בתרומה מיד.[[43]](#footnote-43)

**ד.**

**נזר והוא בבית הקברות** – לריו"ח חלה הנזירות מיד, ואם שתה יין בבית הקברות, לוקה.[[44]](#footnote-44)  
לר"ל, אינו לוקה י"א דלר"ל אינו חל כלל וכשיוצא ונטהר צריך קבלת נזירות,  
ולמר בר רב אשי מודה ר"ל דחל וא"צ קבלה כשיטהר, ורק אינו לוקה[[45]](#footnote-45).  
**אם מתאחר מלצאת ולהיטהר** – למסקנה עובר על ב"ת דנזירות טהרה, גם להצד דחל מיד.

**נזיר טהור שטימא עצמו במזיד** – עובר בבל תאחר דנזירות טהרה.[[46]](#footnote-46)

**נזיר שהביא קרבנות ולא גילח** – לר"א אסור ביין עד שיגלח, ולרבנן מותר.  
**נזיר המעכב תגלחתו** – עובר בבל תאחר, אפילו לרבנן.

**המעכב קרבנותיו ג' רגלים** – עובר בבל תאחר, ואפילו חטאות ואשמות שאינן באים בנדר.  
**נזיר המעכב קרבנותיו** – עובר בב"ת. להר"ן בג' רגלים.[[47]](#footnote-47)  
וילפינן ליה לנזיר מהיקישא ואינו כלול בב"ת כשאר קרבנות, משום דחידוש הוא.[[48]](#footnote-48)

**האומר חטאת נזיר עלי והוא אינו נזיר** – לא אמר כלום.  
וכן האומר הרי עלי חטאת חלב.[[49]](#footnote-49)

**האומר הריני נזיר מחרצן** – לר"ש אינו נזיר, ולרבנן הוי נזיר לכל דיני נזירות.

**ד:**

**הנזיר ביום מלאת ימי נזרו** - מביא חטאת עולה ושלמים, ואחר כך מגלח.  
**גילח אחר קרבן אחד משלשתן** – יצא.  
**חטאת נזיר** - אינה באה לכפרה.[[50]](#footnote-50)  
**חטאת יולדת** – אינה באה לכפרה[[51]](#footnote-51), ומתירתה לאכול בקדשים. ועוברת עליה בבל תאחר.  
**אכילת קדשים** – מצוה היא. כגון אכילת פסחים, ואף האשה חייבת בה.[[52]](#footnote-52)

אב מיפר נדרי ונזירות בתו ובעל מיפר נדרי ונזירות אשתו[[53]](#footnote-53) וכנ"ל.

**סתם נדר** – לעולם ואין לו קיצבה.[[54]](#footnote-54)  
**סתם נזירות** – ל' יום.

**כללא דאין עונשין מן הדין** – להר"ן נוהג במה מצינו[[55]](#footnote-55) אבל לא בהיקש.  
**נדר על ידי ידות ועבר על הנדר** – לוקה.

**"מודרני ממך שאני אוכל לך"** – אסור מדין יד לנדר, וכנ"ל. ולשמואל היינו מתניתין.[[56]](#footnote-56)

**"מודרני ממך"** – לתי' א' אמר שמואל דמותר לכו"ע, דלא הוי יד כלל.  
ובברייתות תניא דאסור, ומכח זה נדחית הבנה זו בשמואל. וראה להלן למסקנה.

**"שאני אוכל לך"** – מוכח בברייתות דאסור. ולסברת המקשה זו גם כוונת המשנה.  
אם לא אמר קונם, אסור מדין יד לנדר.[[57]](#footnote-57) ואם הוסיף קונם, הרי זה נדר שלם.  
**"שאיני אוכל לך"** – הרי זה יד לשבועה.  
**"קונם שאיני אוכל לך"** – הרי זה נדר בלשון שבועה, ומהני מדין יד לנדרים.[[58]](#footnote-58)

**"מודרני ממך" לתי' ב'** - אמרו שמואל וריב"ח דשניהם אסורין.  
[ורק כשמסיים שאני אוכל לך, הוא אסור וחבירו מותר].

**ה.**

**הריני עליך חרם** – תנן דרק המודר אסור, אף בלא פירש ואתה עלי לא.   
**הרי אתה עלי חרם** – רק הנודר אסור, אף דלא פירש ואני עליך לא.  
[וזה שווה לאומר מודרני ממך, ומכח זה נדחה התירוץ השני].  
**הריני עליך ואת עלי** – שניהם אסורים.

**"מודרני ממך" לתי' ג'** – הוא אסור וחבירו מותר.  
**מודר אני לך** – שניהם אסורים. ואם סיים שאני אוכל לך, רק הוא אסור.  
[ונדחית הבנה זו בשמואל, אע"ג דהדינים יכולים להיות אמת].[[59]](#footnote-59)

**"מודרני ממך" לתי' ד'** – אסור גם בהנאה.  
ורק כשמסיים שאני אוכל לך, אסור רק באכילה.  
[ודין זה אמת למ"ד ישא"מ הוי ידיים, אבל נדחית הבנה זו בדעת שמואל משום לישנא].

**"מודרני ממך" למסקנה [תי' ה']** – הוי ידיים שאינן מוכיחות, דאולי הכוונה מלדבר.  
ולרבנן דלהלן אסור באכילה, ולרבי יהודה מותר באכילה.  
ומחדש שמואל דמתני' כר"י ומותר באכילה.  
להר"ן מותר גם בדיבור. ומביא די"א דבדיבור אסור.  
הברייתות הנ"ל דתני' אסור, להר"ן היינו כרבנן, ולהי"א י"ל אפי' כר"י ובדיבור.

**מופרשני** – הספק אולי כוונתו למשא ומתן. לת"ק אסור באכילה.  
ולשמואל אליבא דר"י, להר"ן מותר בהכל, ולהי"א אסור במשא ומתן.  
**מרוחקני** – הספק אי הכוונה לעמוד בד' אמותיו. לת"ק אסור באכילה.  
ולשמואל אליבא דר"י, להר"ן מותר בהכל, ולהי"א אסור לעמוד בד' אמותיו.

**ה:**

**ידיים שאינן מוכיחות** – לאביי הויין ידיים, כרבנן דרבי יהודה.[[60]](#footnote-60)  
לרבא לא הויין ידיים[[61]](#footnote-61), אף לרבנן דרבי יהודה, וכדלהלן. והלכה כרבא.[[62]](#footnote-62)  
שמואל מוקי למתני' כמ"ד ידיים שאינן מוכיחות לא הויין ידיים, ולכן מודרני ממך מותר.  
ולדעת הר"ן כך סובר שמואל עצמו לדינא.[[63]](#footnote-63)  
לרבי יהודה לא הויין ידיים[[64]](#footnote-64). ולרבנן דר"י, לאביי הויין ידיים, ולרבא מצו סברי דל"ה ידיים.

**מודרני ממך** – תלוי במחלוקת הנ"ל. ולשמואל מתני' כר"י דמותר. וכך פוסק הר"ן.  
**מודרני לך דשניהם אסורים, ומודרני ממך דהוא אסור** – להלכה היינו בפירש מאכילה.[[65]](#footnote-65)  
**[מודרני ממך] שאני אוכל, בלא "לך"** – תלוי במחלוקת הנ"ל.[[66]](#footnote-66)

**גט שנכתב בו רק הרי את מותרת לכל אדם ולא נכתב בו "ודין דיהוי ליכי מינאי" וכו'[[67]](#footnote-67)** –  
לרבי יהודה פסול, דהוי ידיים שאין מוכיחות ול"ה ידיים.  
דבלי "ודין" יתכן דמגרש בדיבור. ובלי "מינאי" יתכן דלא הוא המגרש.[[68]](#footnote-68)  
ולרבנן כשר. לאביי משום דהויין ידיים. ולרבא הוי יד מוכיח, כיון דא"א מגרש אשת חבירו.[[69]](#footnote-69)  
**להלכה** – "ודין" בעינן כיון דמספקא לחכמי הגמרא במס' גיטין אם לחוש לר"י ולא הכריעו.  
מינאי, לת"א בר"ן לא בעינן,[[70]](#footnote-70) ולת"ב בעינן.[[71]](#footnote-71)

**הרי את מקודשת או [מאורסת] בלא "לי"** – הוי ידיים שא"מ ולשמואל אינה מקודשת.  
**הריני אישך** – אינה מקודשת.

**האומר "אהא" ונזיר עובר לפניו** – הוי נזיר לכו"ע.  
**אין נזיר עובר לפניו** – הוי ידיים שאי"מ, ולשמואל אינו נזיר.  
**הריני נזיר אם זה שעובר הוא נזיר** – לר"ט אינו נזיר אע"פ שנודע אח"כ שהעובר נזיר.[[72]](#footnote-72)  
ולרבנן א"צ הפלאה והוי נזיר.[[73]](#footnote-73)

**הכותב טופסי גיטין** – צריך שיניח מקום האיש וכו' ומקום הרי את מותרת לכל אדם.  
**מקום ודין וכו'** – לת"א בר"ן לשמואל א"צ להניח דהוי מוכיח, כסברת רבא.  
ולת"ב צריך להניח לשמואל עצמו דפסק כר"י, ולא פירשו שמואל משום דלרבנן א"צ.  
**הכותב הרי את מגורשת [או מותרת לכל אדם] בלא מינאי** -   
לת"א בר"ן לשמואל מגורשת. ולת"ב אינה מגורשת.[[74]](#footnote-74)   
**איני אישך** – אינה מגורשת.

**ו.**

**הרי הוא [או זה] עלי** – אסור, מפני שהוא יד לקרבן.[[75]](#footnote-75)  
**בלא עלי** – לרבא מותר, דהוי ידיים שאי"מ.  
לאביי למסקנה אסור על כל העולם, דשמא הרי הוא הקדש קאמר.

**הרי זו חטאת, הרי זו אשם** – תניא דלא אמר כלום, אף אם חייב חטאת או אשם.  
לרבא הכי קי"ל, דהוי ידיים שאי"מ. ולאביי היינו כר"י, אבל קי"ל כרבנן דדבריו קיימים.  
**הרי זו חטאתי, הרי זו אשמי** – אם היה מחוייב, דבריו קיימין.[[76]](#footnote-76)  
ואם לא היה מחוייב, לא אמר כלום.[[77]](#footnote-77)

**ו:**

**אמר לאשה הרי את מקודשת לי ואמר לחברתה ואת נמי** – הוי קידושין גמורין.[[78]](#footnote-78)  
**אמר לחברתה ואת** – נסתפק ר"פ אי יש יד לקידושין.[[79]](#footnote-79) ופסק הר"ן להלן דיש יד לחומרא.[[80]](#footnote-80)  
**נתן פרוטה לזו ופרוטה לזו ואמר ואת** – הוי קידושין גמורין גם לשניה.  
**יד בגיטין** - להצד דאין יד לקידושין, ה"ה לגיטין. וגט בלא מינאי, הוי עיקר ולא רק יד.[[81]](#footnote-81)

**הרוצה לעשות כל שדהו פאה** – עושה.  
**הדין אוגיא ליהוי פאה והדין נמי** – הוי פאה מעלייתא.  
**והדין בלא נמי** – מספקא לר"פ אי יש יד לפאה.[[82]](#footnote-82) הרמב"ן והרשב"א פסקו להחמיר.[[83]](#footnote-83)  
**אם באוגיא ראשונה אין שיעור פאה** – הוי פאה מעליא.[[84]](#footnote-84)  
**המאחר לקט שכחה ופאה** – עובר בבל תאחר.

**ז.**

**הדין זוזא לצדקה והדין נמי** – צדקה עצמה היא ולא יד.  
**הדין בלא נמי** - בעיא דלא איפשטא אי יש יד לצדקה.[[85]](#footnote-85)  
להרמב"ן והרשב"א הוי ספק איסור תורה ויש להחמיר, ולהר"ן הוי ספק ממון ולהקל.[[86]](#footnote-86)  
[מחלוקת עקרונית זו היא בכל ספק צדקה].  
**המאחר מליתן צדקה** – עובר בבל תאחר.[[87]](#footnote-87)

**יד להפקר** – אי אין יד לצדקה, כ"ש להפקר.   
ואת"ל דיש יד לצדקה, בעיא דלא איפשטא אי יש יד להפקר.[[88]](#footnote-88)  
**ופסק הר"ן** דבזה ודאי הוי ספק ממון להקל, ואין יד, ונשאר ביד המרא קמא.  
**צדקה** – רק לעניים. **הפקר** – אף לעשירים.

**הזמין בית לבית הכסא[[89]](#footnote-89)** – מספקא לרבינא אי זימון מועיל[[90]](#footnote-90) או לא.  
**הדין ביתא להוי בית הכסא והדין נמי** – הוי זימון גמור ותלוי בספק הנ"ל.  
**הדין ביתא וכו' והדין (בלא נמי[[91]](#footnote-91))** – את"ל דיש זימון, בעיא דלא איפשטא אי יש יד לזימון.  
**ופסק הר"ן** דהוי ספיקא דרבנן ולהקל.

**לשבועה** – יש יד.

**דינים מהסוגיא בחולין המובאת בר"ן.**גר שנתגייר והיתה לו פרה נשחטת. **נשחטה קודם גירות** - פטור ממתנות.  
**נשחטה לאחר גירות** – חייב. **ספק** – תנן דפטור, ואמר רבא דהוא משום חזקת פטור.  
**תבואה שבחורי נמלים שקודם הקציר** – לבעל הבית.  
**שלאחר הקציר** – הוי ספק לקט, ותנן לעניים. ואמר רבא משום חזקת חיוב.[[92]](#footnote-92)  
**נתגייר לאחר גלגול עיסתו** – פטור מחלה. **נתגייר קודם גלגול** – חייב.   
**ספק** – תנן דחייב, ואמר רבא משום ספק איסור, אע"פ דעיסה בחזקת פטור.

**דין הנחתומין** **מהסוגיא ביומא.  
מתרומה גדולה** – פטורין, דרוב ע"ה תורמין.   
**מעשר ראשון ומעשר עני** – מפרישין להתיר הטבל, ואין נותנין ללוי ולעני, דהמוציא מחבירו עליו הראיה.[[93]](#footnote-93)  
**תרומת מעשר (מהמעש"ר) וחלה** – מפרישין ונותנין.[[94]](#footnote-94)  
**מעשר שני** – מפריש, אבל אינו מעלה לירושלים. ותמהו בגמ' מדוע לא הוי ספק איסור.

**מנודה אני לך שאני אוכל לך** – לר"ע הוי ספק נדר, ואסור אבל אין לוקה.[[95]](#footnote-95)   
לרבנן מותר.[[96]](#footnote-96) והלכה כמותם.  
**מנודה אני לך** – אינו כלום, למאי דקי"ל ידיים שאינ"מ ל"ה ידיים.  
**נדינא מינך שאני אוכל לך** – לכו"ע אסור, ולוקה.  
**משמתנא מינך שאני אוכל לך**[[97]](#footnote-97) – לר"פ לכו"ע שרי[[98]](#footnote-98),   
לר"ח גם בזה ר"ע חוכך להחמיר מספק. ולדינא מותר גם לר"ח כרבנן.[[99]](#footnote-99)

בירושלמי פירשו שר"ע סבר שכוונתו מנודה מלשון שמתא, והנידון אם נכסיו נאסרין.  
ולפ"ז ה"ה משמתנא, ודלא כר"פ בבבלי.  
**בחרם של ב"ד הגדול** – נכסיו נאסרין.  
**בחרם של בית דין רגיל** – אין הנכסים נאסרין, ודלא כר' ברוך בר"ש.   
**והמנודה** – שונה ושונים לו, נשכר ונשכרין עמו.  
**נידהו הדיוט** – ודאי אין הנכסים נאסרין.  
**נידה את עצמו**[[100]](#footnote-100) – להירושלמי, לר"ע נכסיו אסורין, ולרבנן מותרין.

**ז:**

**נדהו בפניו** – אין מתירין לו אלא בפניו.[[101]](#footnote-101)  
לפי' א' בר"ן משום דהנידוי אלים, ולפ"ז שלא בפניו לא יחול בדיעבד, ולא מהני להודיעו.  
הכרעת הר"ן דטעמא משום חשדא, ומהני דיעבד, ואם מודיעים לו מותר לכתחילה.  
**נדהו שלא בפניו** – מתירין לו בין בפניו ובין שלא בפניו.

**המזכיר שם שמים לבטלה** – מוזהר מ"את ה' אלוקיך תירא". ועונשו עניות.[[102]](#footnote-102)  
**השומע הזכרת השם לבטלה מפי חבירו** – צריך לנדותו. ויכול להתיר מיד.  
**המנדה על ממון** – יכול להתיר מיד.   
**המנדה על אפקרותא** – לתוס' ממתין ל' יום, חוץ מהזכרת השם וכנ"ל.  
להרי"ף והרמב"ם הוי כהזכרת השם ומתיר מיד.[[103]](#footnote-103)  
**ואם לא נידה את המזכיר ש"ש לבטלה** – הוא עצמו ראוי שינדוהו.[[104]](#footnote-104)  
**ראה את חבירו נוהג שלא כשורה** – חייב לנדותו. **לא נדהו** – א"צ לנדות אותו עצמו.

**עני, סומא, מצורע, ומי שאין לו בנים** – חשובין כמת.  
במתן תורה נתרפאו כל המומין, וחזרו במעשה העגל.

**תלמיד חכם** - מנדה את עצמו[[105]](#footnote-105) ומתיר לעצמו.[[106]](#footnote-106)  
**נידה את עצמו** – ראוי שיתיר לעצמו קודם כניסתו לביתו, שלא ייכשלו בו.  
**נידה את עצמו על דבר שמחייב נידוי** - להרשב"א אין מתיר לעצמו, ולהרמב"ם מתיר.

**בני ביתו של המנודה** – חייבין לנהוג בו נידוי. **אשתו** – להראב"ד פטורה, להר"ן יתכן שחייבת.  
**מנודה, בתשמיש המטה** – בעיא במו"ק אי אסור. [[107]](#footnote-107)

**ח.**

**הנשבע לקיים את המצוה** – אין קרבן.[[108]](#footnote-108) לדעת הר"ן השבועה חלה ולוקה.[[109]](#footnote-109)  
**שבועה בעלמא** – אין דרך כשרים לישבע.  
**שבועה לקיים את המצוה** – דבר הגון הוא.[[110]](#footnote-110)  
**הנשבע לקיים מצוה שאיננה מפורשת בתורה להדיא** – להר"ן חל אף לקרבן אע"פ שהיא חיוב מדאורייתא.

**האומר אשכים ואשנה פרק זה או מסכתא זו** – חל רק אם אמר בשבועה.[[111]](#footnote-111)  
ואז חל, אע"פ דאין נשבעין על המצוות, משום דלא מפורש חיובו בתורה.  
והוא נדר משובח והגון, וחל גם לקרבן.

**מצות תלמוד תורה** – להר"ן חייב כל אדם ללמוד תמיד יום ולילה כפי כחו.[[112]](#footnote-112)  
אלא דבתורה נתפרש חיוב להדיא רק על קריאת שמע שחרית וערבית.   
ויש מצוה נוספת של ידיעת דברי התורה בחדות, מקרא דושננתם.

**האומר לחבירו נשכים ונשנה פרק זה** - עליו להשכים.[[113]](#footnote-113)  
**קבלה לדבר מצוה** – חלה בדיבור בעלמא, בלא לשון נדר ושבועה, וכמו קבלה לצדקה.

**נידוהו בחלום** – צריך עשרה בני אדם שיתירו לו.[[114]](#footnote-114)  
לכתחילה עשרה לומדי גמרא, ובדיעבד די בעשרה לומדי משנה.  
ויש גורסים לכתחילה עשרה המלמדים לאחרים, ובדיעבד עשרה שלומדים לעצמם.  
**לא מצא לומדי משנה** [או לומדים לעצמם] – יישב בפרשת דרכים ויתן שלום לעשרה אנשים.  
וזה יגן עליו מהיסורים עד שישיג עשרה לומדי גמרא [או מלמדים] שיתירו לו.

**אם חלם מי נידה** – לא די שההוא יתיר לו. [**המנדה בהקיץ** – בידו להתיר].  
**אם חלם שנידוהו והתירו לו** – עדיין צריך התרה.  
**המנודה בחלום האם צריך לנהוג דיני מנודה** – מסתפק הר"ן.

**הנודר בחלום** – להר"ן מסתבר שלא חל. והרשב"א הצריך להתיר נדר כזה.

**ח:**

**להיעשות שליח לחרטת אשתו** – אפשר רק בפני שלושה המכונסין, ואין לו לכנס שלושה לשם זה.  
**שליח להתיר לאחר** – להרמב"ם פשוט שאי אפשר[[115]](#footnote-115). ולתוספות פשוט שאפשר.  
**שלח אדם חרטת נדרו בכתב לבית דין** – לרבינו שמשון מתירים לו, אע"פ שאין הנודר יודע בשעת ההיתר.  
[ולכאורה זה רק כשיטת התוס' ודלא כהרמב"ם].  
**להתיר על ידי תורגמן, והנודר במקום** – אפשר.

**להתיר נדר במקום רבו** – אסור.  
**להתיר שמתא במקום רבו** – מותר.

**התרת שמתא ונדר** – אפשר ביחיד מומחה.  
**גדר מומחה**, י"א סמוך. ולהרמב"ם והר"ן די רב בחכם מובהק ובקי בהלכות נדרים.  
**התרת נידוי בג' הדיוטות** – להרמב"ם אפשר כשאין חכם.

**הפרת הבעל** – מועילה אף שלא בפני האשה בלא ידיעתה.[[116]](#footnote-116)  
**בעל חכם להתיר לאשתו**[[117]](#footnote-117) - לת"ק מתיר, לרבי יהודה אין מתיר וכן הלכה.  
**להתיר יחד עם אחרים** – ספק בר"ן.

**לראות נגעי עצמו** – אינו רואה**. נגעי קרוביו** – לת"ק רואה לר"מ אינו רואה.  
**להתיר נדרי עצמו** – אינו מתיר. נדרי אשתו, עי' מקודם.  
**לראות בכורי עצמו** – ביחיד אי אפשר, להצטרף לאחריני אפשר.  
**התרת בכורות** – או ביחיד מומחה [בקי בהלכות בכורות], או בג' הדיוטות.

**דין הרשעים** – לאחר מיתה בגהינום, לאחר תחיית המתים לרשב"ל ע"י חמה היוצאת מנרתיקה.

1. הר"ן הזכיר רק אוסר על עצמו, כיון שרצה לומר שאפשר לאסור גם נכסי חבירו, ובזה באמת אין יכול לאסור נכסי חבירו על אחרים. ובאמת את נכסיו יכול לאסור גם על אחרים, בין בקונם על הכל, ובין על יחיד. ובאח' האריכו אי הכל מיסוד אחד, או דאוסר נכסי עצמו על אחרים הוא דין הנובע מבעלות, ואינו כמו דין איסור נכסי אחרים על עצמו. [↑](#footnote-ref-1)
2. ואין התפסה חלה כשמתפיס בדבר האסור שלא על ידי נדר. ואע"פ שיכול לנדור בלא התפסה כלל, מ"מ כשמתפיס חל רק אם התפיס בדבר הנדור. [↑](#footnote-ref-2)
3. ומתבאר מהר"ן דבלא התפסה צריך לומר לשון איסור [כגון דבר זה אסור עלי], ובהתפסה אין צריך [וכגון ככר זה עלי כקרבן]. ובראשונים יש דעות שעיקר הנדר בהתפסה, ובלא התפסה מהני מדין יד. ויש דעות שעיקר הנדר הוא בלא התפסה, ואכמ"ל בכל זה. [↑](#footnote-ref-3)
4. כמפורש להלן במשנה י עמ' א'. [↑](#footnote-ref-4)
5. שמא ירצה לומר לה' קרבן, ולא יסיים דבריו ונמצא הוציא שם שמים לבטלה, ולכן הרגילו שלא לומר קרבן. [↑](#footnote-ref-5)
6. דלא גרע לשון חכמים מהסכמת האומות. כך שיטת הר"ן. [↑](#footnote-ref-6)
7. כן ביאר הר"ן בשם החכם ריב"ח, שזה החידוש לריו"ח. [↑](#footnote-ref-7)
8. היינו שלשון חרם משמש לפי עניינו גם לאיסור כנדר, [וכמו שמצינו בדף מז הריני עליך חרם או הרי אתה עלי חרם], והיינו דאמר נכסים אלו עלי חרם או חרך. ודלא כהרא"ש ותוס' שפירשו דמיירי בחרמים לגבוה, דהיינו לבדק הבית או לכהנים. [↑](#footnote-ref-8)
9. עי' להלן בס"ד דלהר"ן מיירי בלא הזכיר שם, דבהזכרת שם א"צ כלל להכינוי דשבועה. [↑](#footnote-ref-9)
10. יש גורסים "שאני" ויש גורסים "שאיני", ויבואר בר"ן דף ד עמ' ב'. [↑](#footnote-ref-10)
11. והיינו אע"פ שלא אמר לא לשון "אסור" ולא התפיס, משלימים דיבורו כאילו אמר אחד משניהם. [↑](#footnote-ref-11)
12. בדף ז' פי' הר"ן דהיינו או מסתפק או נוטה להחמיר. ועי"ש כל הסוגיא. [↑](#footnote-ref-12)
13. כגון באלוקי ישראל לא מגלינא, או מארי כולא לא טעימנא. [↑](#footnote-ref-13)
14. אמנם האח' מיישבים דכוונת ר"ת כשאחרים יוזמים את השבועה, כמו סוטה על פי כהן, או בעל דין על פי דיינים, ואע"פ שהשבועה באופן שנשבע מפי עצמו. ויש עוד דרכים בישוב ר"ת. [↑](#footnote-ref-14)
15. הר"ן הזכיר דבסוטה אם לא תאמר אמן, לא תיחשב גם מפי אחרים, ולא פירש כוונתו, אי משום שלא אמרה כלום (עי בזה רש"י ורמב"ן ר"פ שבועת העדות) או מטעם אחר (כעין שכ' הרשב"א שם דלא בכל דבר שייך שאחרים ישביעו). [↑](#footnote-ref-15)
16. והרא"ש הוכיח מהסוגיא דהוי איסור גברא. באח' האריכו בזה הרבה מאד דלהרשב"א הוי איסור חפצא וכאילו אסר היין עליו וכן שאר הדברים. ונמשכו בשיטתו המהריב"ל ומהר"י באסאן. אבל המהרי"ט סובר כהרא"ש ומבאר דמחיל על עצמו שם וקדושת נזיר, וממילא מתחייב בכל תורת הנזיר, וקדמו אביו המבי"ט, וכעי"ז עולה מפסק השו"ע וכמבואר בש"ך, ואכמ"ל בכל זה. [↑](#footnote-ref-16)
17. כמו אכילה מככר זה עלי שבועה. [↑](#footnote-ref-17)
18. כגון הרי עלי שלא אוכל בשר. [↑](#footnote-ref-18)
19. ובמקומות שנזכר כן בגמרא, לא דקדקו בלשון. [↑](#footnote-ref-19)
20. מבואר שם בר"ן דגם תי' ב' מודה לזה. ועי"ש בר"ן דהתנא בכוונה שינה, ללמדך שאין בזה משום "ותבחר לשון ערומים", שראוי לדבר בלשון חכמה. [↑](#footnote-ref-20)
21. דהדרך לפתוח בדברים היותר פשוטים. [↑](#footnote-ref-21)
22. שאין דולקין היטב. [↑](#footnote-ref-22)
23. והיינו בדבר המוסיף הבל. [↑](#footnote-ref-23)
24. או משום דהוי דרך משא, או דילמא תשלוף להראות ותעביר ד"א. [↑](#footnote-ref-24)
25. בכוונה תפס כן הר"ן, דאם נישאה נתחללה ונאסרה אף לאחיו ההדיוט. [↑](#footnote-ref-25)
26. שיגישנה הכהן בקרן דרומית מערבית. [↑](#footnote-ref-26)
27. שכהן מניח ידו תחת יד הבעלים ומניף. [↑](#footnote-ref-27)
28. או שבא אחר נפלים. [↑](#footnote-ref-28)
29. בעמ' ב' מובא דקי"ל דרק במאחר ג' רגלים. [↑](#footnote-ref-29)
30. רק נדרי עינוי נפש או בינו לבינה. [הר"ן מביא את הפסוק, שם נזכר דרק ביום שמעו]. ובר"ן שלפנינו כתב זה על בעל לאשתו. אמנם יש גירסאות דה"ה באב לבתו, וכמו שהאריך בזה הר"ן להלן ס"ח עמ' א'. [↑](#footnote-ref-30)
31. דלמ"ד דיברה לא דרשינן גם אם איכא למידרש. [↑](#footnote-ref-31)
32. משום שמקדים שם הפעולה לפני המקור דלא כמורגל. [↑](#footnote-ref-32)
33. ובזה איירי בסוגיין אי נזירות חלה על נזירות. [↑](#footnote-ref-33)
34. למ"ד לא דיברה מפו' להלן דיליף מנזיר להזיר, ולמ"ד דיברה צ"ל דלא בעי קרא לזה. [↑](#footnote-ref-34)
35. כיון דנזיר להזיר תפוס ללמד ידות. [↑](#footnote-ref-35)
36. דלא מסתברא להו לדרוש שני דברים מלהזיר, וגם לא מסתברא להו דבהכרח שיסבור אין נזירות חלה ע"נ. [↑](#footnote-ref-36)
37. בגה"ש תמה איך חל נדר בקום ועשה [ואפי' להסוברים דמהני נדר בלשון שבועה]. ובשלמי נדרים הגיה לא אוכל ואכל [ומהני משום נדר בלשון שבועה, או דבאמת אמר ככר זו עלי]. [↑](#footnote-ref-37)
38. כ' הר"ן דאם מוציאים לאו יתירא מקרא, עדיף לדרוש את המקרא ולא להוסיף לאו, אבל כשיוצא הלאו מהיקש, עובר למסקנה בב' לאוין אע"ג שההיקש נדרש בלאו הכי לעניינים אחרים. [↑](#footnote-ref-38)
39. כ"כ הר"ן, ועי"ש ביאורו מדוע אין שייך היקש בזה. [↑](#footnote-ref-39)
40. כ"כ הר"ן להלן בתוך הדברים. [↑](#footnote-ref-40)
41. כיון דתלה ברצונו, ועדיין אינו רוצה. [↑](#footnote-ref-41)
42. גם אם האריך ימים וקיבל נזירות וקיימה לאחר זמן. [↑](#footnote-ref-42)
43. אכלה ולא מת בעלה מיד, לא עברה איסור. [↑](#footnote-ref-43)
44. ופשוט דה"ה גילח. ובמפרשים הביאו דאין לומר דכוונת הר"ן דעל הטומאה אינו לוקה, דמפורש להדיא בברייתא במס' נזיר דלוקה על טומאה ואמרי' התם דלריו"ח ניחא. וברא"ש מפרש דלוקה על הטומאה, וכתב בת"א דזה רק למ"ד לוקין על לאו שאב"מ, ובת"ב דלא לקי ממש והכוונה דזה איסור מלקות. ובתוס' נזיר כתבו דנחשב מעשה הא דאינו יוצא, ודנו האח' בכוונתם. [↑](#footnote-ref-44)
45. לרש"י במס' נזיר צריך קבלה קטנה, וכ"ש דאין לוקה כלל. להר"ן א"צ קבלה כלל, ומ"מ אין לוקה. ולתוס' כאן ובנזיר לוקה לר"ל על יין ותגלחת, ופליגי רק במלקות דטומאה. (ראה בכל זה במרן רי"ז הלכות נזירות אחרי פ"ד). [↑](#footnote-ref-45)
46. מלבד שני הלאוין דטומאה. והימים הראשונים יפלו. לשון הגמרא "עובר", ובר"ן מפורש דלוקה. וברמב"ם כתב דלוקה ארבע, ב' דטומאה, בל יחל ובל תאחר. ובאח' האריכו מדוע הב"ת נחשב יש בו מעשה. [↑](#footnote-ref-46)
47. מתוס' משמע דעובר מיד. ועי' בזכרון שמואל סי' נ"ד לבאר יסוד פלוגתתם. [↑](#footnote-ref-47)
48. עי' בסוגיא מאי חידושא בב' אופנים. [↑](#footnote-ref-48)
49. דהיינו חטאת הבאה על חטא, והוא לא חטא באותו חטא. [↑](#footnote-ref-49)
50. ואפילו למ"ד נזיר חוטא הוא, אינו חוטא גמור. [↑](#footnote-ref-50)
51. ואפי' לר"ש דאמר חוטאת היא שנשבעת וכו', מ"מ הרי חייבת גם ביודעת שלא נשבעה, ועיקר קרבנה אינו על חטא. [↑](#footnote-ref-51)
52. אכילת כהנים את חלקם, מצוה היא. וידוע שהמנ"ח [ק"ב] דן באכילת חלק הבעלים. ורצה לדייק מהר"ן שנקט פסח, דס"ל דבחלק בעלים בשלמים אין מצוה. ולעומתו מהרא"ש משמע דמצוה בכל חלק הבעלים. ואכמ"ל בזה. וידוע נידון הבית הלוי [ג,נא] דמצות אכילת קדשים היא דין בחפצא שייאכל ולא בגברא, ולכן אין בזה שיעור כזית. [↑](#footnote-ref-52)
53. באו"ש (נדרים יב,יט) כתב דיש צד דבנדר מיגז גייז הבעל מכאן ולהבא, אבל בנזירות יש הכרח לעקור למפרע, וזאת א"א ללמוד במ"מ מנדרים וצריך להיקישא, עי"ש שמבאר בזה את כוונת הגמרא בענין הקיצותא. [↑](#footnote-ref-53)
54. בין בנדרי הקדש (דחל קדושה ולא פקעה) ובין בנדרי איסור. [↑](#footnote-ref-54)
55. וראה בגה"ש ומהר"ב שציינו למשנ"ל שדן בזה. [↑](#footnote-ref-55)
56. וכן מרוחקני ומופרשני במקום מודרני, או שאני טועם במקום שאני אוכל. [↑](#footnote-ref-56)
57. ואין לפרש שאני אוכל, שאוכל, דמשמע שמדבר על החפצא דהאוכל. ובאמת אם אמר רק "אוכל לך", אין זה נדר. [↑](#footnote-ref-57)
58. והיינו כשיטת הרמב"ן, וכבר עמדו דכאן נראה דהר"ן מסכים לזה ולעיל נראה דחולק על זה וסובר דלא חל כלל. [ובפשטות כוונתו כאן דעכצ"ל כן רק להגירסא "שאיני", וביותר דזה מוכרח רק להמקשה דמתני' מילי קתני ותני לה מדין יד לנדר, אבל לשמואל מתני' דאיירי בידות נדרים לא איירי בזה, וברייתא איירי בלא קונם והוי באמת יד לשבועה. וגם יתכן דאף הגורסים שאיני הוא רק במשנה ולא בברייתא. והבן]. [↑](#footnote-ref-58)
59. דהיינו במסיים שאני אוכל לך, אין זה יד אלא נדר שלם, וגם ברור שהכוונה רק להנודר. ומודרני הוא אסור למ"ד יד שא"מ הוי יד, ואין לזה סתירה, אלא דלא משמע הכי לישנא דשמואל שלזה כוונתו, ולמסקנה ס"ל לשמואל ידים שא"מ ל"ה ידים ומותר וכדלהלן. וגם החידוש דמודר אני לך (למ"ד הוי יד) שניהם אסורין, יתכן שזה נשאר גם למסקנה, כן משמע בר"ן בעמ' ב'. ועי"ש בר"ן ד"ה וקי"ל, דלהלכה דקי"ל ישאי"מ לה"י, דברי ריב"ח נכונים רק במפרש מאכילה [דאז 'ממך' הוא אסור ו'לך' שניהם אסורין], אבל בלא לפרש הכל מותר. [↑](#footnote-ref-59)
60. בתחילת הסוגיא אמרו דאביי מצי לומר כן אף לר"י, ושאני גט דבעינן כריתות, אבל בסוף הסוגיא חזרו מזה, ודברי אביי רק כרבנן. [↑](#footnote-ref-60)
61. ויליף לה מהיקש ידות נזירות לנזירות דבעינן הפלאה. ועי' להלן דהיינו לר"ט, ולרבנן דר"ט ילפי' מהפלאה וא"צ להיקש. [↑](#footnote-ref-61)
62. ר"ן, וכהרמב"ן בהלכותיו. [↑](#footnote-ref-62)
63. וטעמו לפסוק כיחיד, משום דלשיטתו סתם מתני' כר"י. [↑](#footnote-ref-63)
64. למסק' אין חולק בזה, דשמואל מוקי למתני' כוותיה, ואביי מודה, ולרבא אף לרבנן ל"ה ידיים וכ"ש לר"י. [↑](#footnote-ref-64)
65. מהר"ן משמע דזו כוונת ריב"ח. ועכ"פ גם אם אין לנו ידיעה בדעת ריב"ח עצמו דאולי ס"ל כאביי, מ"מ אנן פסקינן לדינו רק במפרש מאכילה, ובלאו הכי מותרין דקי"ל ידיים שאי"מ לה"י. [↑](#footnote-ref-65)
66. דיש לפרש מודרני מדיבור אם אוכל. [↑](#footnote-ref-66)
67. ספר תירוכין וגט פטורין ואגרת שבוקין. [↑](#footnote-ref-67)
68. בסוגיין נתבאר ענין המינאי ובמס' גיטין ענין הודין, וכ' הר"ן דמשלימים זה את זה. [↑](#footnote-ref-68)
69. בזה מתבאר המינאי, ובגיטין ביארו דא"צ ודין לרבנן דלא חיישי למגרש בדיבור. ועי' בר"ן שהרשב"א הגיה לשון הגמרא. והוא עצמו כתב דא"צ להגיה, אלא אף דהוי מוכיחות מצד הענין, מ"מ קרי לה אי"מ כיון דמצד הלשון לכשעצמו אינן מוכיחות. ומה שהוציא מכאן המהרי"ט כבר תמה עליו מאד באבנ"מ ואכ"מ. [↑](#footnote-ref-69)
70. דראוי לפסוק כרבים, ורבא דהלכה כמותו מצי סבר כן, ואף דודין בעינן, יש מקום לחלק דסברא דאין אדם מגרש א"ח יותר ברורה מסברת אין אדם מגרש בדיבור, ולכן חששו לר"י רק לגבי ודין. [↑](#footnote-ref-70)
71. דכיון דבגמרא השוו ודין למינאי, אין לחלק, וכיון דחששו לר"י לגבי ודין, ע"כ היינו מפני שאולי דברי רבא שהלכה כמותו א"ש רק לר"י [ודלא כמו שתירצו אצלינו דדבריו אף לרבנן], א"כ ה"ה לגבי מינאי. [↑](#footnote-ref-71)
72. דבעינן הפלאה וליכא. וכל שכן כשמקבל נזירות על ידי ידות דבעינן האי הפלאה, אלא דבידות נתחדש עוד הפלאה לרבא, שיהיו מוכיחות. [↑](#footnote-ref-72)
73. והפלאה בא ללמד לרבא דבעינן ידיים מוכיחות. ר"ן להלן. [↑](#footnote-ref-73)
74. יש דעה במפרשים דיתכן דלשמואל אם לא יכתוב ודין פסול דהוי ידיים שאי"מ, ומ"מ כיון דבא רק לברר ואין זה גופו של גט, א"צ בזה לשמה ולכן א"צ שיניח. והבן. [↑](#footnote-ref-74)
75. ולא חיישינן כלל למסק' דכוונתו לצדקה או להפקר. ואם היה צד דכוונתו יד לצדקה או הפקר, בלא עלי ל"ה יד כלל ומותר אף לאביי. וצ"ב בסוגיא זו בכמה עניינים ואכמ"ל. [↑](#footnote-ref-75)
76. בגה"ש ציין לתוס' חולין שכתבו דצ"ל לחטאתי, אבל חטאתי לא אמר כלום, ומציינים לפ"ק דנדרים. הט"ז (ביו"ד סי' ה') תמה דאדרבא מפורש כאן דחל, וכך פוסק נגד תוס'. והש"ך פוסק כתוס' אחרי שכך משמע לו גם ברמב"ם, ודוחק דכוונת תוס' לסוגיא אחרת. וראוי לציין שבשסי"ן החדשים הביאו דבתוספתא בתמורה לפנינו הגירסא לחטאתי, וקרוב לוודאי שכך היתה הגירסא כאן לפני תוס' וא"צ להידחק שכוונתם לדף יג. ואכמ"ל. [↑](#footnote-ref-76)
77. והמפרש כתב דאם אמר עלי דבריו קיימין אף אם אינו מחוייב. ומביא בגליון מהר"ב משו"ת הרמ"ע מפאנו דתמהו דאין חטאת בא בנדבה, והאריך בזה גם בשער המלך. [↑](#footnote-ref-77)
78. ופי' הר"ן דנתן לראשונה ב' פרוטות, ושניה עשתה את הראשונה שליח לקבלת קידושין עבורה. ועי' רמב"ם שצייר שנתן לשניה ב' פרוטות, והיא שליח הראשונה, ואמר לשניה הרי ראשונה מקודשת לי ואת נמי. וכתב בביאור הגר"א דס"ל להרמב"ם דבציור הר"ן גם בלי נמי הוי קידושין עצמן. [↑](#footnote-ref-78)
79. כיון דיש צד רחוק דכוונתו ואת חזאי, נעשה יד, ומ"מ הוי יד מוכיח, ולהצד דיש יד בקידושין מהני אף לרבא. ומשמע קצת מסוגיין דהסוגיא בקידושין סברה דיש יד לקידושין. אמנם למאי דמסקי' שם דמיירי באמר לי, שוב אין הכרח. וצדדי הספק להר"ן, אי ילפי' במ"מ מנדרים, או דשאני קידושין שצריכים מעשה. [↑](#footnote-ref-79)
80. לכאורה היינו דצריכה גט בבאה לינשא לאחר, אבל אם נשארת איתו צריכה עוד קידושין. [הר"ן עצמו כתב דבעיא דפאה היא באת"ל דאין יד לקידושין, ומ"מ אינו מתחשב בכללא דהרמב"ם לפסוק כאת"ל]. [↑](#footnote-ref-80)
81. כיון דיש מעשה מסירת הגט באשה זו. ולכן במוכיח מהני ופליגי באי"מ. [ויל"ע אי יש ציור בגט שיהיה שייך הנידון של יד]. בגה"ש כתב דלפ"ז לכ' בקידושין באופן של מעשה ג"כ פשיטא דמהני, ותמה לפ"ז מאי קשיא להו ממקודשת בלא לי. [↑](#footnote-ref-81)
82. בתוס' ורא"ש פי' דשמא השניה לנפקותא וכדהלן בצדקה. ושרש הספק אי מקשינן לקרבנות רק לבל תאחר [כיון דלא נתפרש פאה להדיא] או גם לידות. [↑](#footnote-ref-82)
83. ולהר"ן לא נתחוורו דבריהם. הר"ן עצמו פי' דבעיא דצדקה אינה באת"ל דפאה יש יד ודלא כרבותיו, ואין כאן נטיית הסוגיא (משום כללא דהרמב"ם לפסוק כאת"ל), ורק שהראשונים סברו דזה נידון כספק דאורייתא לחומרא, ולהר"ן יש לדונו כספק ממון. עי' להלן. [↑](#footnote-ref-83)
84. כ"כ הר"ן. ואף דפאה אין לה שיעור, היינו מה"ת, אבל מדרבנן א' מששים. ולגבי דעת בני אדם אין תלוי בדאו'. [↑](#footnote-ref-84)
85. דשמא כוונתו והדין לנפקותא, ולכן הוי יד. ולהר"ן הוי יד מוכיח וכנ"ל, אלא שהספק כמבואר בגמ' אי הוקש צדקה לקרבנות רק לבל תאחר [ול"ש הכלל דאין היקש למחצה משום דלא נתפרש להדיא], או לכל מילי. [↑](#footnote-ref-85)
86. ואף דהרמב"ן הוסיף עוד טעם להחמיר משום את"ל וכהרמב"ם, והר"ן לא דחה טעם זה, מ"מ משמע בר"ן שבא לומר דבזה אינו יכול להקשות על הרמב"ן אם סבירא לו בזה כהרמב"ם, ומ"מ הר"ן עצמו לא סבר לכלל זה, וכמו דמוכח ממה שפסק להחמיר ביד לקידושין אע"פ שהוא עצמו פירש דיש על זה את"ל דאין יד. [↑](#footnote-ref-86)
87. הר"ן מביא שרבותיו פירשו דאין חיוב ליתן צדקה ודלא כפאה, והר"ן תמה עליהם. ואולי כוונתם דמשכח"ל דלא יזדמן לו עני וממילא אינו מתחייב בצדקה. [↑](#footnote-ref-87)
88. ומסתמא הציור היינו כעין הנ"ל שאמר הדין להוי הפקר והדין. [↑](#footnote-ref-88)
89. לפנינו הגירסה שהספק גם בהזמין לבית המרחץ, ובהג' הגר"א נמחק, והמעתיק ציין לביאורו באו"ח, וע"ע הגרי"פ במסוה"ש שציין לעיין בתוס' שבת. [↑](#footnote-ref-89)
90. מדרבנן. ר"ן. ונפ"מ שאסור לקרות בו שמע וכדומה. [↑](#footnote-ref-90)
91. דשמא כוונתו לתשמישא בעלמא. והוי יד מוכיח וכנ"ל והספק אי מהני יד [↑](#footnote-ref-91)
92. מכאן הוכיח הר"ן את שיטתו דאם לא החזקת חיוב, היה פטור כספק ממון ולא נחשב ספק איסור דיש להחמיר בו, ובפרט דבסמוך אמר רבא עצמו טעמא דספק איסור לגבי ענין אחר. [↑](#footnote-ref-92)
93. ומותרין לזר. ומכאן ג"כ הוכיח הר"ן דלא אמרינן בזה ספק איסור כמו שהקשו בסמוך על מע"ש בגבולין. [↑](#footnote-ref-93)
94. שאסורין לזר. [↑](#footnote-ref-94)
95. משום דהוי ספק. ומכאן יש להוכיח דיד לנדר כשאינו מסופק, לוקים עליו. ר"ן. [↑](#footnote-ref-95)
96. דלרבנן הוי בוודאות לשון שמתא. וקצת יל"ע לר"ח דס"ל דפליגי במשמתנא, אי כוונתו דמנודה אני לך לכו"ע אסור. אבל בפשטות כוונתו משמתנא נמי פליגי, אבל ע"כ איירי מתני' במנודה אני לך ובזה ג"כ פליגי רבנן. [↑](#footnote-ref-96)
97. וה"ה משמתנא מנכסי פלוני. [↑](#footnote-ref-97)
98. דמשמע שמתא ולא נדר. [↑](#footnote-ref-98)
99. הרן כתב על דינים אלו שכן פסק הרמב"ן בהלכותיו ושצ"ע על הרמב"ם בפ"ח מנדרים. [↑](#footnote-ref-99)
100. בין בלשון נידוי ובין בלשון שמתא. [↑](#footnote-ref-100)
101. וכן הדין במודר הנאה מחבירו בפניו. [↑](#footnote-ref-101)
102. אם זה מצוי באותו מקום. גמרא. והזכרת השם למצוה, מביאה ברכה ועושר. [↑](#footnote-ref-102)
103. וסוגיא דמו"ק דלאפקרותא ל' יום, נדחית מפני גמרא דילן. [↑](#footnote-ref-103)
104. אבל אין נעשה מנודה מעצמו. [↑](#footnote-ref-104)
105. כן עשה מ"ז קודם שנידה צורבא מרבנן. [↑](#footnote-ref-105)
106. לדעת הרשב"א רק כשנידה משום מדת חסידות, וכדלהלן. [↑](#footnote-ref-106)
107. להראב"ד הנידון רק מצידו, אבל מצד האשה מותרת. ולהר"ן שגם האשה מחוייבת להתרחק ממנו, משכח"ל בעיא זו רק במנודה לעיר אחרת, שבני עירו ובכללם אשתו אין מתרחקין, והספק מצדו עצמו. והבן. [↑](#footnote-ref-107)
108. במס' שבועות ממעטינן לה מקרא דלהרע או להיטיב. [↑](#footnote-ref-108)
109. בגה"ש לרעק"א מביא מהרמב"ן עה"ת שכתב דלא חל כלל. ולדעת הר"ן דחל, את זה א"צ למילף מקרא דנשבעתי, דסברא הוא דמיעוטא דלהרע הוא רק מקרבן, וכמו דאי' במס' שבועות לגבי שבועה דליתא בלאו והן או ליתא בלהבא. [↑](#footnote-ref-109)
110. ויליף לה מקרא דנשבעתי ואקיימה. [↑](#footnote-ref-110)
111. דבנדר א"א לחול על אעשה. [↑](#footnote-ref-111)
112. וידועים דברי רבותינו האו"ש והאבן האזל בזה ואכמ"ל. [↑](#footnote-ref-112)
113. דהיינו להזדרז בדבר בשעת מעשה יותר מחבירו, כשם שהיה המעורר לקבלת הדבר. וכגון להיות במקום הקביעות לפני חבירו. [↑](#footnote-ref-113)
114. דאפשר דבשליחות המקום נתנדה, וכשיש עשרה שכינה עמהם. [↑](#footnote-ref-114)
115. דא"א להתיר שלא בפני הנודר. ורק באשתו כגופו אפשר, ובקושי, דהיינו רק במכנפי. ולתוס' רק באשתו בעינן מכונסין, משום חשדא שירבה בחרטת אשתו, אבל באחר ליכא שום חשדא כלל. [↑](#footnote-ref-115)
116. ואם עברה בלא לדעת שהופר לה, צריכה כפרה. [↑](#footnote-ref-116)
117. באופן שא"י להפר, דאינו עינוי נפש או דקיים לה. תוס'. [↑](#footnote-ref-117)